# **DECIZIA ETAPEI DE ÎNCADRARE**

## Nr. număr din zz.ll.aaaa

....

Ca urmare a solicitării de emitere a acordului de mediu adresate de **SC Coca-Cola HBC Romania SRL**, cu sediul în Str. Bucuresti Nord, Nr. 10, Voluntari , Judetul Ilfov, , înregistrată la APM Suceava cu nr. 3133/28.03.2018, în baza:

1. **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
2. **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,
3. **Directivei 2014/52/UE a Parlamentului Uniunii Europene şi a Consiliului din 16.04.2014** de modificare a Directivei 2011/92/UE privind evaluarea efectelor anumitor proiecte publice şi private asupra mediului

autoritatea competentă pentru protecţia mediului APM Suceava decide, ca urmare a consultărilor desfăşurate în cadrul şedinţei/şedinţelor Comisiei de Analiză Tehnică din data de 27.04.2018, că proiectul **Construire și retehnologizare stație de epurare ape uzate** propus a fi amplasat în comuna Dorna Candrenilor, sat Poiana Negrii nu se supune evaluării impactului asupra mediului şi nu se supune evaluării adecvate.

Justificarea prezentei decizii:

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) proiectul se încadrează în prevederile Hotărârii Guvernului nr. 445/2009, anexa nr. 2, pct. 11, lit. c;

In conformitate cu criteriile din anexa nr. 3 la Hotărârea Guvernului nr. 445/2009:

**1.Caracreristicile proiectului**:

a) dimensiunea şi concepţia întregului proiect: În prezent, fabrica de îmbuteliere apă dispune de o stație de epurare funcțională, dar datorită intențiilor de mărire a producției și datorită standardelor companiei, aceasta statie trebuie adaptata la noile debite de apa uzata solicitate de beneficiar, respectiv încadrearea efluentului în limitele impuse de lege și standardele interne ale firmei. Necesitatea proiectului este datorata cresterii cantitatii de apa uzata a fabricii de imbuteliere HBC Coca Cola Romania. Investitia reprezinta o retehnologizare a statiei de epurare existente cu tehnologii moderne de epurare a apei uzate.

Fabrica de îmbuteliere Poiana Negri, cu o suprafaţă de 46701 mp, este constituită din: hala de îmbuteliere şi depozitare, corp administrativ şi ateliere, corp vestiare, cabină poartă, staţie compresoare, gospodăria de ape minerale, staţie de pompare apă, staţie de epurare ape uzate, magazie deşeuri, platformă parcare, căi de acces. Conform Certificatului de urbanism 10 din 27.02.2018, emis de Primăria Dorna Candrenilor terenul în suprafaţă totală de 9577 mp pe care se va realize investitia este situat în intravilanul localităţii ( corespunzător parcelei topo nr. 1F din CF 30352 a comunei cadastrale Dorna Candrenilor), este proprietatea S.C. COCA COLA HBC ROMANIA SRL, folosinţa actuală a terenului este fanat, destinaţia terenului: fanat+curti constructii.

Statia va fi montata in curtea fabricii de imbuteliere HBC Coca Cola Romania, langa echipamentele statiei existente, in mod modular (in container), pastrand codul de culori al fabricii. Suprfata ocupata de noile echipamente este de 77.5 m2. În prezent, fabrica deține o staţie de epurare mecano - biologică, cu o capacitate proiectată de 750 mc/zi, formată din:

-Bazin de sedimentare a grăsimilor şi deznisipator, cu V = 18 mc, hapă = 2,5 m, realizat din beton armat special pentru construcţii subterane şi tratat anticoroziv;

-Rezervor de sedimentare şi separator cu lamele, cu V = 290 mc (L x 1 = 12,0 x 3,1 m), hapă = 5,0 m, realizat din beton armat special pentru construcţii subterane şi tratat anticoroziv;

-Rezervor nămol, cu filtre şi presă, cameră de dozare chimică, pompe electrice şi bazin aerare;

-Bazinul de neutralizare şi echilibrare biologică, V = 670 mc, 0 = 12,0 m, hapă = 0,5 - 5,5 m;

-Cămin de evacuare ape uzate, realizat din beton armat special pentru construcţii subterane şi tratat anticoroziv, cu dimensiunile L x 1 = 2,0 x 1,5 m, adâncimea h = 2,0 m, gura de evacuare amplasată la 1,5 m faţă de fundaţia căminului, echipat cu: valvă automată de evacuare, aparat de măsurare a pH-ului cu control pivotat, electrozi combi pentru pH.

Apa uzată epurată este evacuată în emisar, pârâul Negrişoara, printr-o conductă din PVC 0300 mm, L = 5 m până la un cămin din faţa staţiei de epurare apoi printr-o conductă PVC 0500 mm şi lungime 10 m.

**Lucrări propuse:** Apa uzată provine de la fabrica de îmbuteliere apă minerală. Apa tratată prin noua instalație de epurare va fi descarcată în același punct de deversare în emisar unde se face și în prezent, nefiind prevăzute lucrări la deversare.

Principalele lucrari pentru constructia statiei sunt:

- 2 camine prefabricate din beton volum net 14m3. Bazinele sunt dublu hidroizolate: la exterior cu o membrane bituminoasa iar la interior cu vopsea epoxidica pentru a preveni infiltratiile

- 6 Fundatii pilon pentru containerul cu utilaje (0.5mX0.5mXh1m)

- Fundatie pentru filtrul cu nisip (3mX3mXh0.5m)

- Caminul de pompare C1 se va refolosi

- Actualul bazin de aerare se va transforma in bazin tampon pentru a evita socurile de debit

- Caminul uscat de evacuare, debitmetru existent precum si conducta de evacuare se vor refolosi;Cladirea existenta a echipamentului de deshidratare se va refolosi pentru montajul noilor echipamente

Tipul de apă uzată: apa uzată industrială de la îmbutelierea apelor, în amestec cu apa uzată menajeră

Capacitatea proiectă a stației - **Quz zi max** = 1000 m3/zi, 24 h/zi

**Q orar max**= 42 m3/h

Apele epurate și descărcate în emisar pr. Negrișoara se vor încadra în limitele admise conform NTPA 001.

Proiectul presupune o extindere și retehnologizare a stației de epurare existente, prin instalarea, înaval de căminul de pompare, a următoarelor trepte de epurare:

-Egalizare debite și încărcări- bazinul de aerare existent

-Floculare-Flotare

-Denitrificare și tratament terțiar în filtrul cu nisip

-Dezinfecție cu unitate UV

-Post aerare pentru conținutul de oxigen dizolvat

-Deshidratare nămol

*Egalizare debite și încărcări:* bazinul de aerare existentse se va folosi drept bazin de egalizare pentru sistemul de floculare-flotare.

*Floculare-Flotare:* Treapta de floculare-flotare înlatură, pe lângă conținutul de materii totale în suspensie (MTS) și alți poluanți precum: consumul biochimic de oxigen (CBO5), consumul chimic de oxigen (CCOCr), azotul total (Ntot) și fosforul total (Ptot).

Floculator*:* Chimicalele se vor doza în floculatorul tip conductă. Floculatorul este echipat cu conducte special dimensionate și poziționate ca să asigure amestecul optim între apa uzată și chimicale. În acest fel, dozarea poate fi ajustată ca să se ajungă la un consum optim de chimicale. Dozarea de chimicale se face în mijlocul conductei cu pompe de dozare, deci se va doza minimul de chimicale.Chmicalele sunt injectate în floculator prin diuze de injectare. Pompele de dozare sunt proiectate pentru dublul ratei normale de pompare.

*Sistem Flotație, tip IPF:* Dupa floculare, apa uzată va intra în unitatea de flotare. Particulele/flocoanele, coagulate în prealabil, se vor ridica la suprafață datorită insuflării de bule fine de azot gazos, de unde sunt colectate continu în mod automat de un mecanism de raclare. Acest tip de unitate de flotare este echipat cu plăci lamelare care cresc suprafața de separare și asigură că până și cele mai mici flocoane sunt eliminate din apa uzată. Sistemul propriu de aerare/recirculare este echipat cu un dispozitiv anti colmatare patentat iar design-ul unic asigură formarea necesarului de bule fine de gaz. Unitatea de flotare este echipată cu vane de purjare pentru înlaturarea materialului decantat pe fundul acesteia, care se recirculă.

Proprietatile specifice ale unitatii de flotare Nijhuis:

-Unitate compacta cu sistem de placi care asigura o amprenta minima la sol

-Curgere laminara prin unitate care asigura o eficienta maxima in inlaturarea poluantilor

-Unitatea poate sa suporte sedimentari care sunt purjate de pe fund cu ajutorul unei valve automate de drenaj

-Sistem de aerare special care include o pompa centrifugala si dispositive de aerare patentate (anti colmatare). Dispozitivele de aerare au curatare automata si nu necesita ajustari in timpul operarii

Unitatea se livreaza pre-asamblata pentru a usura montajul pe santier

Datorita sistemului optim de aerare si a sistemului de ingrosare/raclare a namolului, unitatea atinge un continut ridicat de continut solid de 5-6 % substanta uscata (su).

Namolul flotat: Cantitate de namol: approx 150 kg su/zi la 5-6% su

Volum namol umed:2,5-3 m3/zi

Denitrificare si tratament tertiar in filtrul cu nisip: Parametrii impusi la deversare in ceea ce priveste MTS si Ntot azotului total se atinge prin utilizarea filtrului cu nisip. Acest proces are loc in conditii anaerobe si are nevoie de sursa aditionala de carbon usor de biodegradat.

Efluentul unitatii de flotare este deversat intr-un bazin de pompare din care se va alimenta filtrul cu nisip. Apa este pompata prin filtrul cu nisip si rezultand o reducere a poluantilor precum: CCOCr, MTS si Azot total. Efluentul din filtrul cu nisip este colectat in al doilea bazin de pompare de unde este pompat spre unitatea de dezinfectie cu UV.

Filtrul cu nisip functioneaza continu. Nisipul se misca in jos incet in timp ce apa este pompata in sus prin patul de nisip. Nisipul este recirculat in partea superioara printr-o pompa aer-lift unde, amestecul intens de apa cu aer, curata nisipul. Suspensiile sunt eliminate ca si apa de spalare iar nisipul e asezat inapoi pe patul de nisip. Apa de spalare este colectata intr-un bazin de unde va fi pompata inapoi la inceputul procesului.

In bazinul de pompare al filtrului cu nisip se va doza o sursa de carbon usor biodegradabila (Brenntaplus VP1, sau alta sursa de carbon functie de disponibilitatea reactivului si de performanta obtinuta la testare) pentru bacteriile denitrificatoare prezente in filtru.

Dezinfectie cu unitate UV: Apa uzata va fi in continuare tratata prin dezinfectie cu sistem de ultra violete pentru indepartarea coliformilor. Prin folosirea sistemului UV se evita utilizarea NaOCl care poate genera clor rezidual in apa tratata. UV inactiveaza microorganismele patogene distrugandu-le ADN-ul. Nu se produc produse reziduale toxice si nici nu afecteaza gustul, culoarea sau mirosul apei tratate astfel. Suplimentar, elimina riscul personalului de operare prin eliminarea dezinfectantilor chimici. Razele UV produc o reactie fotochimica in ADN-ul microorganismelor, prevenind multiplicarea lor.

Post aerare: La cererea Coca Cola legat de prezenta oxigenului dizolvat in apa tratata, se prevede un sistem pentru post aerare. Dupa post aerare, apa este descrcata in emisar.

Efluentul final va fi deversat prin caminul de vane existent (C5) in acelasi mod in care se face si in prezent.

Deshidratarea namolului: Namolul rezultat in urma epurarii apelor va fi deshidratat, pana la o umiditate de 18 % SU urmand sa fie eliminat final prin firme autorizate. Va rezulta aprox 1 m3 de namol deshidratat la 18 %SU. Deshidratrarea se face cu ajutorul unei unitati de deshidratare *tip surub multidisc*.

Structural, echipamentele de deshidratare constau in:

-Echipament de deshidratare tip tambur, actionat electric

-Unitatea de spalare pentru deshidratare

-Camera de floculare a namolului inainte de intrare in deshidratare

-Echipament de preparare si dozare polimer pentru flocularea namolului cu mixer

Namolul floculat in floculator intra intr-un tambur in care se gaseste un snec cu pas variabil. Prima zona a tamburului este zona de ingrosare a namolului. A doua zona este cea de stoarcere, unde pasul melcului/surubului descreste pentru a forta eliminarea apei din namol. Namolul deshidratat este eliminat din instalație de catre melc si descarcat intr-un container. Filtratul este evacuat la canalizare si reintrodus in circuitul de epurare.

Flocularea/flotarea/dezinfectia/post aerarea si dozarea chimica vor fi livrate in containere prefabricate gata pentru a fi conectate in santier. Filtrul de nisip se va plasa in afara containerului pe o fundatie de beton iar deshidratarea de namol se va plasa in interiorul cladirii existente de deshidratare namol. In interiorul bazinului de aerare existent se va monta un grup nou de pompare.

Indicatorii de calitate ai apelor uzate epurate și descărcate în emisar pr. Negrișoara se vor încadra în limitele admise conform H.G. 352/2005 (NTPA 001):

|  |  |  |
| --- | --- | --- |
| Categoria apei | Indicatorii de calitate | Valori admise  Mg/dmc |
| Ape uzate menajere, tehnologice evacuate în emisar, pr. Negrișoara. | pH  Materii în suspensii(MS)  Consum biochimic de oxigen la 5 zile(CBO5)  Consum chimic de oxygen-metoda cu bicromat de potasiu (CCOCr)  Azot amoniacal  Azotiti  Azotati  Azot total  Fosfor total  Sulfuri si hidrogen sulfurat  Detergenti sintetici  Subst. extractibile cu solventi organic  Cloruri  Mangan  Magneziu  Reziduu filtrate la 1050 C | 6,5-8,5  35  25  125  3  1  25  10  2  0,5  0,5  20  500  2  100  2000 |

b). Cumularea cu alte proiecte existente și/sau aprobate: Statia va fi montata in curtea fabricii de imbuteliere HBC Coca Cola Romania, langa echipamentele statiei existente. În zona de amplasare a investiției propuse nu au fost identificate alte proiecte existente și/sau aprobate al căror efect asupra mediului să se cumuleze cu proiectul propus.

c). Utilizarea resurselor naturale, în special a solului, a terenurilor, a apei și a biodiversității:

Nu se întâlnesc specii vegetale, faună acvatică sau terestră ocrotite. Nu sunt prevăzute programe sau măsuri speciale pentru protecţia ecosistemelor, a biodiversităţii şi pentru ocrotirea naturii.Prin destinația lor, lucrările ce se vor efectua pentru realizarea investiţiei nu afectează solul din punct de vedere al poluării sau al modificării structurii acestuia. Pentru realizarea investiției nu se vor introduce substanțe poluante în sol şi nu se va modifica structura sau tipul solului. Alimentarea cu energie electrica se face din rețeaua interioară a fabricii de îmbuteliere. Aceasta instalație exista pe amplasamentul statiei de epurare existente si se va prelungi pentru stația nou proiectată.

d).Productia de deseuri: Deseurile tehnologice provenite atat din timpul derulării lucrărilor cât și după punerea în funcțiune a statiei de epurare, inclusiv eventualele deșeuri menajere rezultate sunt colectate selectiv, apoi sunt preluate de societăți autorizate din punct de vedere al mediului pentru activități de colectare/valorificare/eliminare.*În faza de funcţionare a investiţiei*, faţă de tipurile de deşeuri care se generează deja pe platforma industrială Coca Cola Poiana Negri, va rezulta nămol deshidratat de la stația de epurare, cantitatea estimată fiind de 1 mc/zi. Nămolul deshidratat se va elimina la un depozit de deşeuri nepericuloase, autorizat.

e)Poluarea și alte efecte nocive: În perioada lucrărilor de execuție zgomotul va fi generat de utilajele și mijloacele de transport, nefiind afectate zonele locuite. Cea mai apropiată așezare umană se află la o distanță de cca. 120 m fata de zona de amplasare a statiei de epurare, iar activitatea desfășurată va influența negativ așezările umane. Prin destinația lor, lucrările ce se vor efectua pentru realizarea investiției nu afectează solul din punct de vedere al poluării sau al modificării structurii acestuia.*În faza de realizare a investiţiei,*pentru lucrările de sudurăse vor utiliza oxigen şi acetilenă. Pentru evitarea orcărui incident tuburile, sub presiune, de oxigen şi acetilenă se vor depozita pe amplasamentul organizării de şantier, pe rastel, sub cheie, separat de orice alte materiale.*În faza de funcţionare a investiţiei*, nu se vor utiliza substanţe toxice şi periculoase cu excepția soluției de NaOH. Stocarea, manipularea și utilizarea acestei substanțe se va face conform normelor și instrucțiunilor specifice.

f)Riscurile de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform cunoștințelor științifice: Pentru realizarea investiției nu se vor introduce substanțe poluante în sol şi nu se va modifica structura sau tipul solului. Analizând sursele de poluare a apelor şi modul de evacuare a acestora, la realizarea investiției nu vor exista pericole majore de poluare a factorului de mediu apă, iar efectul cumulat al activitatii care se desfasoara in perimetru și al celei propuse asupra factorului de mediu apă poate fi considerat nesemnificativ. Datorita numarului relativ mic de utilaje si mijloace auto utilizate, precum si a functionarii discontinue, acestea nu sunt considerate ca surse de poluare a factorului de mediu aer.Prin funcționarea ei, investiția propusă, nu este generatoare de poluanți asupra factorului de mediu aer. In cazul exploatării corespunzătoare a investiției proiectate, poluarea aerului, solului şi apelor este redusă considerabil, iar impactul cumulat al investiției existente precum și a proiectului propus asupra factorilor de mediu poate fi considerat nesemnificativ.

g)Riscurile pentru sănătatea umană: Conform planului de încadrare în zonă şi planului de situație anexate la prezenta documentație, cea mai apropiată zonă locuită față de statia de epurare se află la cca. 120 m, iar activitatea desfășurată în cadrul investiției propuse nu va influența negativ așezările umane.

Prin respectarea măsurilor impuse a se lua, cu privire la poluarea factorilor de mediu aer, apă şi sol se reduc substanţial riscurile de poluare a așezărilor umane.

**2. Localizarea proiectului:**

a) utilizarea actuală și aprobată a terenurilor: conform certificatului de urbanism nr. 10/27.02.2018 terenul se află în intravilanul localității Poiana Negrii, comuna Dorna Candrenilor, pe platforma industrială Coca-Cola HBC Romania, în apropierea stației de epurare existente, categoria de folosiința actuală a terenului fiind fânaț.

b) bogăţia, disponibilitatea, calitatea şi capacitatea de regenerare relative ale resurselor naturale( inclusiv solul, terenurile, apa şi biodiversitatea) din zonă şi din subteranul acesteia:

nici unul din criteriile enumerate nu vor fi afectate de implementarea proiectului propus.

c)Capacitatea de absorbţie a mediului natural,acordându-se o atenţie specială următoarelor zone:

i) zonele umede, zone riverane, guri ale râurilor –nu este cazul;

ii) zonele costiere și mediul marin – nu este cazul;

iii) zonele montane şi forestiere – nu este cazul;

iv) rezervaţiile și parcurile naturale – nu este cazul;

v)zone clasificate sau protejate de dreptul naţional; zone NATURA 2000 desemnate în conformitate cu Directiva 92/43/CEE şi Directiva 2009/147/CE: nu este cazul.

vi) zonele în care au existat deja cazuri de nerespectare a standardelor de calitate a mediului prevăzute de legislaţia în vigoare şi relevante pentru proiect sau în care se consideră că există astfel de cazuri – nu este cazul;

vii) zonele cu o densitate mare a populaţiei – lucrările propuse se află în intravilanul comunei Dorna Candrenilor, cea mai apropiată locuință fiind la cca. 120m de statia de epurare;

viii) peisaje şi situri importante din punct de vedere istoric, cultural sau arheologic – nu este cazul;

**3.Caracteristicile impactului potenţial**

*a).* Importanţa şi extinderea spaţială a impactului (zona geografică şi dimensiunea populaţiei care poate fi afectată)– lucrările nu vor avea un impact negativ asupra factorilor de mediu şi nu vor crea un disconfort pentru populaţie pe perioada execuţiei lucrărilor;

b). Natura impactului – va fi cauzat de lucrările de terasamente şi construcţii, cu un impact redus asupra mediului,

*c).*  Natura transfrontieră a impactului*-*  lucrările propuse nu au efecte transfrontieră;

*d).* Intensitatea şi complexitatea impactului - impactul va fi redus, atât pe perioada execuţiei proiectului, cât şi în perioada de funcţionare.

*e).*Probabilitatea impactului – impact redus, pe perioada de execuţie şi în perioada de funcţionare a obiectivului;

*f).*Debutul, durata, frecvenţa şi reversibilitatea preconizate ale impactului – impact redus, pe perioada de execuţie şi în perioada de funcţionare a obiectivului, cu reversibilitate certă;

g).Cumularea impactului cu impactul altor proiecte existente şi/sau aprobate- în zona respectivă nu sunt în aprobare sau aplicare alte proiecte cu impact semnificativ care să cumuleze impactul cu cel produs de proiectul propus;

h). Posibilitatea de reducere efectivă a impactului- prin utilizarea de tehnologii curate, cu impact cât mai redus asupra factorilor de mediu şi asupra populaţiei;

**II.** Motivele care au stat la baza luării deciziei etapei de încadrare în procedura de evaluare adecvată sunt următoarele:nu este cazul.

Condiţiile de realizare a proiectului:

a)Investiţia se va realiza cu respectarea documentaţiei tehnice depuse precum şi a normativelor şi prescripţiilor tehnice specifice, a legislaţiei de mediu în vigoare şi a avizelor menţionate în Certificatul de Urbanism nr. 10/27.02.2018 eliberat de Primăria Dorna Candrenilor.

b)Conform art. 22, alin. 1 din HG nr. 445/2009, în situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea pentru protecţia mediului emitenţă asupra acestor modificări;

c)Se vor respecta cu stricteţe limitele şi suprafeţele destinate organizării de şantier, a modului de depozitare a materialelor de construcţie şi a rutelor alese pentru transport;

d)Se vor lua măsuri tehnice şi organizatorice pe toată perioada de desfăşurare a lucrărilor pentru a nu afecta factorii de mediu, sănătatea şi confortul populaţiei din zona respectivă;

e)Întreţinerea şi reparaţia utilajelor şi mijloacelor de transport folosite la lucrări se va face în unităţi specializate;

f)Se vor amenaja locuri de stocare, în condiţii de siguranţă pentru mediu şi sănătatea umană, a deşeurilor ce vor rezulta din executarea lucrărilor de construcţii-montaj şi se va asigura gestionarea corespunzătoare a acestora, în conformitate cu prevederile Legii 211/2011 privind regimul deşeurilor. Deşeurile reciclabile, colectate pe categorii conform prevederilor legale, se vor valorifica către firme specializate. Deşeurile menajere se vor colecta şi preda către operatorii locali de salubritate autorizaţi.

g)La finalizarea lucrărilor se vor îndepărta resturile de materiale şi se va reface cadrul natural afectat de execuţia lucrărilor

h)La finalizarea investiţiei titularul are obligaţia de a solicita revizuirea autorizaţiei de mediu.

Prezenta decizie este valabilă pe toată perioada punerii în aplicare a proiectului.

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

DIRECTOR EXECUTIV

Gheorghe ALDEA

Şef serviciu Avize, Acorduri, Autorizații

Ing. Constantin Burciu

Întocmit,

Ing. Angela Ignatescu